CELEX: 32020D1803
Language: fi
Date: 2020-11-27 00:00:00
Title: Komission päätös (EU) 2020/1803, annettu 27 päivänä marraskuuta 2020, painotuotteita, paperitavaroita ja paperisia kantokasseja koskevista EU-ympäristömerkin myöntämisperusteista (tiedoksiannettu numerolla C(2020) 8155) (ETA:n kannalta merkityksellinen teksti)

1.12.2020   
               
               
                  FI
               
               
                  Euroopan unionin virallinen lehti
               
               
                  L 402/53
               
            
         KOMISSION PÄÄTÖS (EU) 2020/1803,
         annettu 27 päivänä marraskuuta 2020,
         painotuotteita, paperitavaroita ja paperisia kantokasseja koskevista EU-ympäristömerkin myöntämisperusteista
         
            
               (tiedoksiannettu numerolla C(2020) 8155)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
         on kuullut Euroopan unionin ympäristömerkintälautakuntaa,
         sekä katsoo seuraavaa:
         
                     (1)
                  
                  
                     Asetuksen (EY) N:o 66/2010 nojalla voidaan myöntää EU-ympäristömerkki tuotteille, joiden ympäristövaikutukset niiden elinkaaren aikana ovat tavanomaista vähäisemmät.
                  
               
                     (2)
                  
                  
                     Asetuksessa (EY) N:o 66/2010 säädetään, että erityiset EU:n ympäristömerkin myöntämisperusteet vahvistetaan tuoteryhmittäin.
                  
               
                     (3)
                  
                  
                     Komission päätöksessä 2012/481/EU (2) vahvistetaan arviointiperusteet ja niihin liittyvät arviointi- ja todentamisvaatimukset tuoteryhmälle ”painotuotteet”. Näiden arviointiperusteiden ja vaatimusten voimassaoloaikaa on jatkettu 31 päivään joulukuuta 2020 saakka komission päätöksellä (EU) 2018/1590 (3).
                  
               
                     (4)
                  
                  
                     Komission päätöksessä 2014/256/EU (4) vahvistetaan arviointiperusteet ja niihin liittyvät arviointi- ja todentamisvaatimukset tuoteryhmälle ”paperin jatkojalosteet”. Näiden arviointiperusteiden ja vaatimusten voimassaoloaikaa jatkettiin 31 päivään joulukuuta 2020 saakka komission päätöksellä (EU) 2017/1525 (5).
                  
               
                     (5)
                  
                  
                     Jotta näiden tuoteryhmien markkinoita koskevat parhaat käytännöt sekä sittemmin tehdyt innovaatiot otetaan paremmin huomioon, painotuotteille, paperitavaroille ja paperisille kantokasseille on aiheellista vahvistaa uudet arviointiperusteet.
                  
               
                     (6)
                  
                  
                     EU-ympäristömerkin toimivuustarkastusta koskevassa kertomuksessa (6), joka julkaistiin 30 päivänä kesäkuuta 2017 ja jossa tarkasteltiin asetuksen (EY) N:o 66/2010 täytäntöönpanoa, todettiin, että EU-ympäristömerkin osalta on tarpeen kehittää strategisempi lähestymistapa, johon sisältyy muun muassa toisiinsa läheisessä yhteydessä olevien tuoteryhmien yhdistäminen silloin kun se on tarkoituksenmukaista.
                  
               
                     (7)
                  
                  
                     Näiden päätelmien mukaisesti ja Euroopan unionin ympäristömerkintälautakunnan kuulemisen jälkeen on aiheellista tarkistaa tuoteryhmiä ”painotuotteet” ja ”paperin jatkojalosteet” koskevia perusteita. Siinä otetaan huomioon nykyinen menestys, sidosryhmien kiinnostus tuotetta kohtaan ja mahdolliset tulevat mahdollisuudet lisätä tuotteiden käyttöönottoa sekä markkinoiden kysyntä kestävistä tuotteista.
                  
               
                     (8)
                  
                  
                     Koska tuoteryhmät ”painotuotteet” ja ”paperin jatkojalosteet” liittyvät läheisesti toisiinsa ja niiden arviointiperusteet ovat päällekkäisiä, on aiheellista hyväksyä vain yksi päätös ja yksi liite molemmille tuoteryhmille.
                  
               
                     (9)
                  
                  
                     Tuoteryhmän nimeksi on aiheellista muuttaa ”painotuotteet, paperitavarat ja paperiset kantokassit”, jotta voidaan ottaa paremmin huomioon tuotteen toiminta ja varmistaa soveltamisalaan kuuluvien tuotteiden selkeys. Tämän pitäisi myös lisätä järjestelmien näkyvyyttä markkinatoimijoille sekä vähentää kansallisille viranomaisille koituvaa hallinnollista rasitetta.
                  
               
                     (10)
                  
                  
                     Lisäksi tuoteryhmän ”painotuotteet, paperitavarat ja paperiset kantokassit” määritelmään olisi tarkastelun mukaisesti tehtävä tiettyjä muutoksia, jotta erityyppiset tuotteet erotetaan toisistaan aiempaa selkeämmin.
                  
               
                     (11)
                  
                  
                     Uudessa kiertotalouden toimintasuunnitelmassa puhtaamman ja kilpailukykyisemmän Euroopan puolesta (7), joka hyväksyttiin 11 päivänä maaliskuuta 2020, määrätään, että EU-ympäristömerkin myöntämisperusteissa otetaan järjestelmällisemmin huomioon kestävyyttä, kierrätettävyyttä ja kierrätysmateriaalien osuutta koskevat vaatimukset.
                  
               
                     (12)
                  
                  
                     Painotuotteita, paperitavaroita ja paperisia kantokasseja koskevilla tarkistetuilla EU-ympäristömerkin myöntämisperusteilla olisi pyrittävä erityisesti edistämään sellaisten kestävämmin valmistettujen paperipohjaisten tuotteiden käyttöä, jotka on hankittu kestävästi hoidetuista metsistä tai kierrätysmateriaaleista. Uusien perusteiden olisi perustuttava elinkaarianalyysiin, ja niillä olisi pyrittävä edistämään energiatehokkaita valmistusprosesseja ja vähentämään haihtuvien orgaanisten yhdisteiden (VOC) päästöjä, jotka vaikuttavat valokemialliseen hapettumiseen, myrkyllisyyteen ihmisille, abioottiseen köyhtymiseen, rehevöitymiseen, happamoitumiseen ja ilmastonmuutokseen. Tarkistetuilla perusteilla olisi rajoitettava vaarallisten aineiden käyttöä, puututtava painatusprosessin aikana syntyviin päästöihin, vähennettävä prosessissa syntyvän paperijätteen määrää ja lisättävä tuotteiden kierrätettävyyttä. Näin helpotetaan siirtymistä entistä laajempaan kiertotalouteen.
                  
               
                     (13)
                  
                  
                     Kummankin tuoteryhmän uusien arviointiperusteiden sekä niihin liittyvien arviointi- ja todentamisvaatimusten olisi oltava voimassa 31 päivään joulukuuta 2028 saakka, kun otetaan huomioon näiden tuoteryhmien innovointisykli.
                  
               
                     (14)
                  
                  
                     Päätökset 2012/481/EU ja 2014/256/EU olisi kumottava oikeusvarmuuden vuoksi.
                  
               
                     (15)
                  
                  
                     Tuottajille, joiden tuotteille on myönnetty painotuotteita koskeva EU-ympäristömerkki päätöksessä 2012/481/EY esitetyillä arviointiperusteilla tai paperin jatkojalosteita koskeva EU-ympäristömerkki päätöksessä 2014/256/EY esitetyillä arviointiperusteilla, olisi myönnettävä siirtymäkausi, jotta niillä olisi riittävästi aikaa mukauttaa tuotteensa uusien arviointiperusteiden ja vaatimusten mukaisiksi. Rajoitetun ajan tämän päätöksen antamisen jälkeen tuottajien olisi myös voitava toimittaa hakemuksia joko mainituissa päätöksissä vahvistettujen arviointiperusteiden tai tässä päätöksessä vahvistettujen uusien perusteiden mukaisesti. Vanhoissa päätöksissä vahvistettujen arviointiperusteiden mukaisesti myönnettyjä EU-ympäristömerkkilisenssejä olisi voitava käyttää 18 kuukauden ajan tämän päätöksen antamispäivästä.
                  
               
                     (16)
                  
                  
                     Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Tuoteryhmään ”painotuotteet, paperitavarat ja paperiset kantokassit” kuuluvat seuraavat tuotteet:
               
                           a)
                        
                        
                           painotuotteet, joiden koostumuksesta vähintään 90 painoprosenttia on paperia, kartonkia, pahvia tai paperipohjaista materiaalia, lukuun ottamatta kirjoja, kuvastoja, kirjasia tai lomakkeita, joiden koostumuksesta vähintään 80 painoprosenttia on oltava paperia, kartonkia, pahvia tai paperipohjaista materiaalia. Liitteet, kannet ja kaikki lopputuotteen painotuoteosat kuuluvat painotuotteeseen, lukuun ottamatta kiinnittämättömiä liitteitä (kuten lehtisiä, irrotettavia tarroja), joita myydään tai toimitetaan painotuotteiden mukana. Jos EU-ympäristömerkki on tarkoitettu asetettavaksi kiinnittämättömiin liitteisiin, niiden on täytettävä tämän päätöksen liitteen vaatimukset. Painotuotteen kiinteiden liitteiden (joita ei ole tarkoitus poistaa) on täytettävä tämän päätöksen liitteen vaatimukset;
                        
                     
                           b)
                        
                        
                           kirjekuoret, jotka sisältävät vähintään 90 painoprosenttia paperia, kartonkia, pahvia tai paperipohjaisia materiaaleja;
                        
                     
                           c)
                        
                        
                           paperiset kantokassit, mukaan lukien käärepaperi, jotka sisältävät sata painoprosenttia paperia, kartonkia, pahvia tai paperipohjaisia materiaaleja;
                        
                     
                           d)
                        
                        
                           paperitavarat, mukaan lukien arkistointituotteet, jotka sisältävät vähintään 70 painoprosenttia paperia, kartonkia, pahvia tai paperipohjaisia materiaaleja, lukuun ottamatta riippukansioita ja kansioita, joissa on metallisuljin, joihin kynnysarvoa ei sovelleta.
                        
                     
            
               2.   Edellä 1 kohdan a alakohdassa tarkoitetussa tuotteissa, jotka sisältävät vähintään 80 painoprosenttia paperia tai kartonkia tai pahvia tai paperipohjaisia materiaaleja, ja 1 kohdan d alakohdassa tarkoitetuissa tuotteissa muovin osuus ei saa ylittää kymmentä prosenttia lukuun ottamatta kierrekansioita, harjoituskirjoja, muistikirjoja, kalentereita ja vipuvarsikansioita, joissa muovin osuus ei saa ylittää 13:a painoprosenttia.
            
            
               3.   Metallin paino ei saa ylittää 30:tä grammaa tuotetta kohden lukuun ottamatta riippukansioita, kansioita, joissa on metallisuljin, kierrekansioita ja vipuvarsikansioita, joiden arkistointikapasiteetti on enintään 225 arkkia, joissa metallin osuus saa olla enintään 75 grammaa, ja vipuvarsikansioita, joiden arkistointikapasiteetti on yli 225 arkkia, joissa metallin osuus saa olla enintään 170 grammaa.
            
            
               4.   Tuoteryhmään ”painotuotteet, paperitavarat ja paperiset kantokassit” eivät kuulu seuraavat tuotteet tai materiaalit:
               
                           a)
                        
                        
                           pakkaukset ja pakkauksiin kiinnitetyt osat, kuten etiketit (lukuun ottamatta paperisia kantokasseja ja käärepaperia);
                        
                     
                           b)
                        
                        
                           aaltopahvi;
                        
                     
                           c)
                        
                        
                           elintarvikkeen kanssa kosketuksiin joutuvat materiaalit ja tarvikkeet, jotka kuuluvat Euroopan parlamentin ja neuvoston asetuksen (EY) N:o 1935/2004 1 artiklan soveltamisalaan (8);
                        
                     
                           d)
                        
                        
                           tuotteet, jotka kuuluvat komission päätöksen (EU) 2019/70 2 artiklassa määriteltyyn tuoteryhmään ”pehmopaperit ja pehmopaperituotteet” (9);
                        
                     
                           e)
                        
                        
                           hajustetut painotuotteet, hajustetut paperitavarat ja hajustetut kantokassit;
                        
                     
                           f)
                        
                        
                           polyvinyylikloridi (PVC).
                        
                     
         
         
            2 artikla
            Tässä päätöksessä tarkoitetaan
            
                        1)
                     
                     
                        ’mapeilla’ asiakirjojen tai lehtien säilyttämiseen tarkoitettuja paperipohjaisia tuotteita, jotka koostuvat yleensä pahvista tehdystä kannesta ja joissa on renkaat irtopapereiden yhdessäpitämiseksi, kuten rengaskansiot ja vipuvarsikansiot;
                     
                  
                        2)
                     
                     
                        ’kirjoilla’ sidottuja ja/tai nidottuja painotuotteita, joissa on joko kovat tai pehmeät kannet, lukuun ottamatta vuosikertomuksia, aikakausjulkaisuja, esitteitä, aikakauslehtiä ja säännöllisesti julkaistavia kuvastoja;
                     
                  
                        3)
                     
                     
                        ’arkistointituotteilla’ tuotteita, joita käytetään paperiasiakirjojen järjestämiseen, säilyttämiseen ja suojaamiseen, mukaan lukien riippukansiot ja vipuvarsikansiot;
                     
                  
                        4)
                     
                     
                        ’kansioilla’ irtopaperien säilytykseen tarkoitettuja koteloita tai suojuksia, kuten hakemistoja ja välilehtiä sisältäviä tuotteita, asiakirjataskuja, suorakulmaisia kansioita, riippukansioita, pahvikoteloita ja kolmiläppäisiä kansioita;
                     
                  
                        5)
                     
                     
                        ’liitteellä’ lisälehteä tai lisäosaa, joka on painettu erillään painotuotteesta ja joka on sijoitettu joko painotuotteen sivujen väliin ja voidaan poistaa (irtoliite) tai joka on nidottu painotuotteen sivuihin ja muodostaa täten erottamattoman osan painotuotetta (kiinteä liite), muun muassa monisivuisia mainoksia, lehtisiä, esitteitä, vastauskortteja ja muita mainosmateriaaleja;
                     
                  
                        6)
                     
                     
                        ’pakkauksella’ mistä tahansa materiaalista valmistettua mitä tahansa tuotetta, joka on tarkoitettu tavaroiden säilytykseen, suojaamiseen, käsittelyyn, kuljetukseen tai esillepanoon; tavarat voivat olla mitä tahansa raaka-aineesta valmiisiin tuotteisiin, jotka toimitetaan tuottajalta kuluttajalle tai käyttäjälle;
                     
                  
                        7)
                     
                     
                        ’paperisilla kantokasseilla’ tavaroiden käsittelyyn ja kuljetukseen käytettäviä paperipohjaisia tuotteita;
                     
                  
                        8)
                     
                     
                        ’painotuotteella’ tuotetta, jossa on paperille painetun ja viimeistelyn sisältävän painomateriaalin käsittelystä saatu painettu kuva;
                     
                  
                        9)
                     
                     
                        ’paperitavaroilla’ paperista valmistettuja kirjoitus- ja arkistointimateriaaleja, muun muassa kirjekuoria ja toimistomateriaaleja;
                     
                  
                        10)
                     
                     
                        ’käärepaperilla’ paperiarkkia tai ‐rullaa, jota käytetään esimerkiksi lahjojen ja pakettien käärimiseen.
                     
                  
         
            3 artikla
            Jotta tuotteelle voitaisiin myöntää asetuksen (EY) N:o 66/2010 mukainen tuoteryhmän ”painotuotteet, paperitavarat ja paperiset kantokassit” EU-ympäristömerkki, sen on oltava tämän päätöksen 1 artiklassa annetun määritelmän mukainen sekä täytettävä tämän päätöksen liitteessä I esitetyt arviointiperusteet ja niihin liittyvät arviointi- ja todentamisvaatimukset.
         
         
            4 artikla
            Tuoteryhmään ”painotuotteet, paperitavarat ja paperiset kantokassit” sovellettavat EU-ympäristömerkin myöntämisperusteet ja niihin liittyvät arviointi- ja todentamisvaatimukset ovat voimassa 31 päivään joulukuuta 2028.
         
         
            5 artikla
            Hallinnollisia tarkoituksia varten tuoteryhmälle ”painotuotteet, paperitavarat ja paperiset kantokassit” annetaan tunnusnumero ”053”.
         
         
            6 artikla
            Kumotaan päätökset 2012/481/EU ja 2014/256/EU.
         
         
            7 artikla
            
               1.   Sen estämättä, mitä 6 artiklassa säädetään, tuoteryhmään ”painotuotteet”, sellaisena kuin se on määritelty päätöksessä 2012/481/EU, kuuluvia tuotteita koskevat hakemukset, jotka on jätetty ennen tämän EU-ympäristömerkkiä koskevan päätöksen hyväksymispäivää, arvioidaan päätöksessä 2012/481/EU vahvistettujen ehtojen mukaisesti.
            
            
               2.   Sen estämättä, mitä 6 artiklassa säädetään, tuoteryhmään ”paperin jatkojalosteet”, sellaisena kuin se on määritelty päätöksessä 2014/256/EU, kuuluvia tuotteita koskevat hakemukset, jotka on jätetty ennen tämän EU-ympäristömerkkiä koskevan päätöksen hyväksymispäivää, arvioidaan päätöksessä 2014/256/EU vahvistettujen ehtojen mukaisesti.
            
            
               3.   Tuoteryhmään ”painotuotteet, paperitavarat ja paperiset kantokassit” kuuluvia tuotteita koskevat EU-ympäristömerkkihakemukset, jotka on toimitettu kahden kuukauden kuluessa tämän päätöksen hyväksymisestä, voivat perustua joko tässä päätöksessä taikka päätöksessä 2012/481/EU tuoteryhmän ”painotuotteet” osalta tai päätöksessä 2014/256/EU tuoteryhmän ”paperin jatkojalosteet” osalta vahvistettuihin arviointiperusteisiin. Kyseiset hakemukset on arvioitava niiden arviointiperusteiden mukaisesti, joihin ne perustuvat.
            
            
               4.   EU-ympäristömerkkejä, jotka on myönnetty sellaisen hakemuksen perusteella, joka arvioidaan päätöksessä 2012/481/EU tai päätöksessä 2014/256/EU asetettujen arviointiperusteiden mukaisesti, saa käyttää 18 kuukautta tämän päätöksen antamispäivästä.
            
         
         
            8 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 27 päivänä marraskuuta 2020.
            
               
                  Komission puolesta
               
               Virginijus SINKEVIČIUS
               
                  Komission jäsen
               
            
         
         
            (1)  EUVL L 27, 30.1.2010, s. 1.
         
            (2)  Komission päätös 2012/481/EU, annettu 16 päivänä elokuuta 2012, ekologisista arviointiperusteista EU-ympäristömerkin myöntämiseksi painotuotteille (EUVL L 223, 21.8.2012, s. 55).
         
            (3)  Komission päätös (EU) 2018/1590, annettu 19 päivänä lokakuuta 2018, päätösten 2012/481/EU, 2014/391/EU, 2014/763/EU ja 2014/893/EU muuttamisesta EU-ympäristömerkin myöntämistä eräille tuotteille koskevien ekologisten arviointiperusteiden sekä niihin liittyvien arviointi- ja todentamisvaatimusten voimassaolon pidentämiseksi (EUVL L 264, 23.10.2018, s. 24).
         
            (4)  Komission päätös 2014/256/EU, annettu 2 päivänä toukokuuta 2014, ekologisista arviointiperusteista EU-ympäristömerkin myöntämiseksi paperin jatkojalosteille (EUVL L 135, 8.5.2014, s. 24).
         
            (5)  Komission päätös (EU) 2017/1525, annettu 4 päivänä syyskuuta 2017, päätöksen 2014/256/EU muuttamisesta EU-ympäristömerkin myöntämisessä paperin jatkojalosteille käytettävien ekologisten arviointiperusteiden voimassaolon jatkamiseksi (EUVL L 230, 6.9.2017, s. 28).
         
            (6)  Komission kertomus Euroopan parlamentille ja neuvostolle organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 1221/2009 ja EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 täytäntöönpanon tarkastelusta (COM(2017) 355).
         
            (7)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Uusi kiertotalouden toimintasuunnitelma puhtaamman ja kilpailukykyisemmän Euroopan puolesta (COM(2020) 98 final).
         
            (8)  Euroopan parlamentin ja neuvoston asetus (EY) N:o 1935/2004, annettu 27 päivänä lokakuuta 2004, elintarvikkeen kanssa kosketukseen joutuvista materiaaleista ja tarvikkeista ja direktiivien 80/590/ETY ja 89/109/ETY kumoamisesta (EUVL L 338, 13.11.2004, s. 4).
         
            (9)  Komission päätös (EU) 2019/70, annettu 11 päivänä tammikuuta 2019, painopapereita koskevien EU-ympäristömerkin myöntämisperusteiden sekä pehmopapereita ja pehmopaperituotteita koskevien EU-ympäristömerkin myöntämisperusteiden vahvistamisesta (EUVL L 15, 17.1.2019, s. 27).
      
      
         
            LIITE
            
               EU-ympäristömerkin myöntämisperusteet painotuotteille, paperitavaroille ja paperisille kantokasseille
            
            YLEISET PERIAATTEET
            
               Arviointiperusteiden tavoitteet
            
            EU-ympäristömerkki on tarkoitettu ympäristötehokkuuden kannalta parhaille markkinoilla oleville painotuotteille, paperitavaroille ja paperisille kantokasseille. Perusteissa keskitytään näiden tuotteiden elinkaareen liittyviin tärkeimpiin ympäristövaikutuksiin ja edistetään kiertotaloutta koskevia näkökohtia.
            Perusteilla pyritään erityisesti edistämään tuotteita, joissa käytetään paljon kestäviä tai kierrätettyjä kuituja, jotka ovat kierrätettäviä, joihin liittyvät päästöt ovat vähäiset ja jotka sisältävät vain rajallisen määrän vaarallisia aineita.
            Tätä tarkoitusta varten arviointiperusteissa
            
                        —
                     
                     
                        edellytetään, että paperimateriaalilla, myös pahvilla, on EU-ympäristömerkki;
                     
                  
                        —
                     
                     
                        asetetaan tiukat rajoitukset vaarallisten aineiden käytölle;
                     
                  
                        —
                     
                     
                        vahvistetaan vaatimukset tuotteen kierrätettävyyden ja asianmukaisen jätehuoltojärjestelmän takaamiseksi, muun muassa tuotetun paperijätteen enimmäismäärää koskevat rajoitukset;
                     
                  
                        —
                     
                     
                        asetetaan päästöjä koskevia vaatimuksia, erityisesti VOC-päästöjen vähentämistä koskevia vaatimuksia, jotta voidaan taata työntekijöiden terveyteen liittyvät hyödyt ja vähentää paikallista ja alueellista ilman pilaantumista;
                     
                  
                        —
                     
                     
                        asetetaan energian käyttöä koskevat tuotantopaikkakohtaiset vaatimukset.
                     
                  EU-ympäristömerkin myöntämisperusteet ”painotuotteille, paperitavaroille ja paperisille kantokasseille” ovat seuraavat:
            
                        1.
                     
                     
                        Materiaali
                     
                  
                        2.
                     
                     
                        Aineet, joiden käyttöä on rajoitettu:
                     
                  
                        2.1
                     
                     
                        Erityistä huolta aiheuttavien aineiden rajoitukset
                     
                  
                        2.2
                     
                     
                        Euroopan parlamentin ja neuvoston asetuksen (EY) N:o 1272/2008 mukaan luokiteltujen aineiden rajoitukset (1)
                        
                     
                  
                        2.3
                     
                     
                        Biosidivalmisteet ja biosiditehoaineet
                     
                  
                        2.4
                     
                     
                        Puhdistusaineet
                     
                  
                        2.5
                     
                     
                        Alkyylifenolietoksylaatit, halogenoidut liuottimet ja ftalaatit
                     
                  
                        2.6
                     
                     
                        Muut musteiden, väriaineiden ja lakkojen käyttöä koskevat rajoitukset
                     
                  
                        2.7
                     
                     
                        Tolueenin talteenotto syväpainomenetelmästä
                     
                  
                        3.
                     
                     
                        Kierrätettävyys:
                     
                  
                        3.1
                     
                     
                        Muiden kuin paperiosien irrotettavuus
                     
                  
                        3.2
                     
                     
                        Pulpperoitavuus
                     
                  
                        3.3
                     
                     
                        Liimojen irrotettavuus
                     
                  
                        3.4
                     
                     
                        Siistautuvuus
                     
                  
                        4.
                     
                     
                        Päästöt:
                     
                  
                        4.1
                     
                     
                        Päästöt syväpainomenetelmästä veteen
                     
                  
                        4.2
                     
                     
                        Euroopan parlamentin ja neuvoston direktiivin 2010/75/EU (2) soveltamisalaan kuuluvien laitosten tai vastaavien laitosten päästöt
                     
                  
                        4.3
                     
                     
                        Euroopan parlamentin ja neuvoston direktiivin 2010/75/EU soveltamisalaan kuulumattomista painatusprosesseista aiheutuvat VOC-päästöt
                     
                  
                        5.
                     
                     
                        Jätteet:
                     
                  
                        5.1
                     
                     
                        Jätehuoltojärjestelmä
                     
                  
                        5.2.
                     
                     
                        Painatuslaitoksista peräisin oleva kierrätyspaperi
                     
                  
                        5.3
                     
                     
                        Paperitavaroiden ja kantokassien tuotantolaitoksista peräisin oleva kierrätyspaperi
                     
                  
                        6.
                     
                     
                        Energian käyttö
                     
                  
                        7.
                     
                     
                        Koulutus
                     
                  
                        8.
                     
                     
                        Soveltuvuus käyttötarkoitukseen
                     
                  
                        9.
                     
                     
                        Tuotetiedot
                     
                  
                        10.
                     
                     
                        EU-ympäristömerkin tiedot.
                     
                  Ekologiset arviointiperusteet koskevat painotuotteiden, paperitavaroiden ja paperisten kantokassien valmistusta, myös siihen kuuluvia osaprosesseja, paperintuotannosta niihin tuotantopaikkoihin ja erityisiin tuotantolinjoihin, joissa painotuotteet, paperitavarat ja paperiset kantokassit painetaan ja/tai niitä jatkojalostetaan. Ekologiset arviointiperusteet eivät koske kuljetusta ja pakkaamista.
            Kaikkien painotuotteiden, paperitavaroiden ja paperisten kantokassien painamiseen tai jatkojalostamiseen sovellettavien toimien on täytettävä niitä koskevat vaatimukset. Näin ollen myös alihankkijan painamien tai jatkojalostamien lopputuotteen osien on täytettävä asiaankuuluvat vaatimukset. Hakemukseen on liitettävä luettelo kaikista painotuotteen tuotantoon osallistuvista painotaloista ja alihankkijoista sekä niiden sijaintipaikoista.
            Hakemus voidaan tehdä määritetyn tyypin, kuten 2–30 sivun liimatun esitteen, tuotelinjasta. Tässä tapauksessa tuotelinjaa edustavan tuotenäytteen on täytettävä arviointiperusteet. Tuotenäyte on analysoitava kaikkien käytettyjen materiaalien ja kemikaalien, paperityyppien, sivujen enimmäismäärän, enimmäiskoon ja kaikkien mahdollisten sidontatyyppien suhteen. EU-ympäristömerkkiä voidaan käyttää kaikissa myöhemmissä tuotteissa, jotka täyttävät tuotenäytteelle määritellyt arviointiperusteet.
            Tavarantoimittajien, tuotantopaikkojen ja tuotantoprosessin muutoksista, jotka vaikuttavat EU-ympäristömerkin saaneisiin tuotteisiin, on ilmoitettava toimivaltaisille elimille. Samalla on toimitettava tiedot, joiden perusteella arviointiperusteiden voidaan todeta täyttyvän edelleen. Jos kyseessä on toistuvasti valmistettu tuotetyyppi tai tuotetyyppi, jota valmistetaan vain kerran, hakemuksessa on käsiteltävä kyseistä tuotetta.
            
               
                  Arviointi ja todentaminen:
               
               Erityiset arviointi- ja todentamisvaatimukset on esitetty kunkin arviointiperusteen yhteydessä.
            
            
               Hakijalta edellytettävät vakuutukset, asiakirjat, analyysit, testausselosteet tai muut todisteet arviointiperusteiden noudattamisesta voivat olla peräisin muun muassa hakijalta itseltään ja/tai tämän tavarantoimittajilta ja/tai näiden tavarantoimittajilta tarpeen mukaan.
            
            
               Toimivaltaisen elimen on tunnustettava ensisijaisesti vakuutukset, jotka ovat sellaisten elinten antamia, jotka on akkreditoitu testaus- ja kalibrointilaboratorioita koskevien yhdenmukaistettujen standardien mukaisesti, sekä sellaisten elinten suorittamat todentamiset, jotka on akkreditoitu tuotteiden, prosessien ja palvelujen sertifiointielimiä koskevien yhdenmukaistettujen standardien mukaisesti.
            
            
               Tarvittaessa voidaan käyttää muita kuin kullekin perusteelle ilmoitettuja testimenetelmiä, jos hakemuksen arvioinnista vastaava toimivaltainen elin hyväksyy niiden vastaavuuden.
            
            
               Toimivaltaiset elimet voivat tarvittaessa pyytää esittämään todentamista tukevia asiakirjoja ja toteuttaa riippumattomia tarkastuksia, myös paikan päällä tehtäviä, näiden arviointiperusteiden täyttymisen tarkastamiseksi.
            
            
               Tavarantoimittajien ja tuotantolaitosten muutoksista, jotka vaikuttavat EU-ympäristömerkin saaneisiin tuotteisiin, on ilmoitettava toimivaltaisille elimille. Samalla on toimitettava tiedot, joiden perusteella arviointiperusteiden voidaan todeta täyttyvän edelleen.
            
            
               Edellytyksenä on, että painotuotteet, paperitavarat ja paperiset kantokassit täyttävät kaikki sovellettavat oikeudelliset vaatimukset siinä maassa (niissä maissa), jossa (joissa) tuote saatetaan markkinoille. Hakijan on vakuutettava, että tuote on tämän vaatimuksen mukainen.
            
            Tässä liitteessä tarkoitetaan
            
                        1)
                     
                     
                        ’liimakiinnityksillä’ jatkojalostettuja liimoja, joita käytetään valmiissa paperituotteissa (kiinnitetään tavallisesti kalvoina);
                     
                  
                        2)
                     
                     
                        ’puhdistusaineilla’ a) nestemäisiä kemikaaleja, joita käytetään painomuottien pesemiseen sekä erikseen (off-press) että painokoneessa (in-press) ja painokoneen pesemiseen painomusteen, paperipölyn ja vastaavien tuotteiden poistamiseksi; b) viimeistely- ja painokoneiden puhdistusaineita, kuten puhdistusaineita, joilla poistetaan liima- ja lakkajäämät; c) painovärien poistoaineita, joita käytetään kuivien painomusteiden poistamiseen; lukuun ottamatta painokoneen muiden osien pesuun tarkoitettuja puhdistusaineita ja muiden koneiden kuin paino- ja viimeistelykoneiden pesuun tarkoitettuja puhdistusaineita;
                     
                  
                        3)
                     
                     
                        ’jatkojalostusprosessilla’ prosessia, jossa materiaalista tehdään paperin jatkojaloste, joskus myös painatusprosessia (esipaino, painaminen ja painamisen jälkeiset prosessit);
                     
                  
                        4)
                     
                     
                        ’paperin jatkojalosteella’ paperia, kartonkia, pahvia tai paperipohjaisia materiaaleja, joko painettua tai painamatonta, jota käytetään yleensä tavaroiden tai muistiinpanojen suojaamiseen, käsittelyyn tai varastointiin, jonka jatkojalostusprosessi on oleellinen osa tuotantoprosessia ja joka koskee kolmea keskeistä tuoteryhmää: kirjekuoria, paperisia kantokasseja ja paperitavaroita;
                     
                  
                        5)
                     
                     
                        ’fleksopainolla’ painatustoimintoa, jossa kuvansiirtäjänä käytetään kumia tai kimmoisia valopolymeerejä, joiden päällä painovärit ovat painamatta jätettävien alueiden yläpuolella, ja jossa käytetään haihtumalla kuivuvia nestemäisiä painovärejä;
                     
                  
                        6)
                     
                     
                        ’hajapäästöillä’ haihtuvien orgaanisten yhdisteiden ja minkä tahansa tuotteen sisältämien liuottimien muita kuin poistokaasupäästöjä ilmaan, maaperään ja veteen, ellei direktiivin 2010/75/EU liitteessä VII olevassa 2 osassa toisin säädetä;
                     
                  
                        7)
                     
                     
                        ’halogenoidulla orgaanisella liuottimella’ orgaanista liuotinta, jonka jokainen molekyyli sisältää vähintään yhden bromi-, kloori-, fluori- tai jodiatomin;
                     
                  
                        8)
                     
                     
                        ’heatset-rainaoffsetilla’ rainapainatusta, jossa käytetään kuvansiirtäjää siten, että painettava ja painamatta jätettävä alue ovat samassa tasossa; raina tarkoittaa sitä, että painettava materiaali syötetään koneeseen rullalta eikä erillisinä arkkeina;
                     
                  
                        9)
                     
                     
                        ’laminoinnilla’ kahden tai useamman joustavan materiaalin kiinnittämistä yhteen laminaattien tuottamiseksi;
                     
                  
                        10)
                     
                     
                        ’kierrätyspaperilla’ lopputuotteen valmistuksen aikana syntyvää paperijätettä;
                     
                  
                        11)
                     
                     
                        ’paineherkillä liimoilla’ liimoja, joiden pinnoilla on edelleen liikkuvia molekyylejä, jotka voivat myös asettamisen jälkeen tuottaa riittävän kitkakertoimen painamalla kovakalvoja (pinnoitteita) kiinnitettävää pintaa vasten;
                     
                  
                        12)
                     
                     
                        ’julkaisusyväpainolla’ syväpainoa, jota käytetään aikakauslehdissä, esitteissä, kuvastoissa tai vastaavissa tuotteissa olevan paperin painatukseen tolueenipohjaisia painovärejä käyttäen;
                     
                  
                        13)
                     
                     
                        ’pulpperoinnilla’ paperin muuntamista takaisin selluksi;
                     
                  
                        14)
                     
                     
                        ’rotaatioseripainolla’ rainapainatustoimintoa, jossa painoväri puristetaan painettavalle pinnalle huokoisen kuvansiirtäjän läpi, jolloin painettava alue on avoinna ja painamatta jätettävä alue on eristetty, ja jossa käytetään nestemäisiä painovärejä, jotka kuivuvat ainoastaan haihtumalla;
                     
                  
                        15)
                     
                     
                        ’syväpainolla’ painatustoimintoa, jossa käytetään lieriömäistä kuvansiirtäjää, jolloin painettava alue on painamatta jätettävän alueen alapuolella, ja jossa käytetään nestemäisiä painovärejä, jotka kuivuvat haihtumalla;
                     
                  
                        16)
                     
                     
                        ’TVOC:lla’ haihtuvaa orgaanista kokonaishiiltä ilmaistuna C:nä (ilmassa);
                     
                  
                        17)
                     
                     
                        ’rainalla’ sitä, että painettava materiaali syötetään koneeseen rullalta eikä erillisinä arkkeina;
                     
                  
                        18)
                     
                     
                        ’lakkauksella’ toimintoa, jossa pakkausmateriaalin myöhempää sulkemista varten tarkoitettu lakka tai liima levitetään joustavalle materiaalille;
                     
                  
                        19)
                     
                     
                        ’haihtuvilla orgaanisilla yhdisteillä (VOC)’ orgaanista yhdistettä sekä kreosoottien fraktiota, jonka höyrynpaine 293,15 K:n lämpötilassa on vähintään 0,01 kPa tai jolla on vastaava haihtuvuus tietyissä käyttöolosuhteissa;
                     
                  
               EU-YMPÄRISTÖMERKIN ARVIOINTIPERUSTEET
            
            
               Arviointiperuste 1 – Materiaali
            
            Lopputuotteessa käytettävällä paperimateriaalilla, myös pahvilla, on oltava ”painopaperia” koskeva EU-ympäristömerkki komission päätöksen (EU) 2019/70 (3) liitteen I mukaisesti.
            
               
                  Arviointi ja todentaminen:
               
               Hakijan on toimitettava jäljennös komission päätöksen (EU) 2019/70 liitteen I mukaisesta voimassa olevasta EU-ympäristömerkkitodistuksesta jokaista paperimateriaalia varten, jota on käytetty EU-ympäristömerkin saaneessa painotuotteessa, paperitavarassa tai paperisessa kantokassissa.
            
            
               Hakijan on toimitettava kuvaus EU-ympäristömerkin saaneista paperimateriaaleista, muun muassa kauppanimet ja käytetyn paperin määrät. Luettelossa on myös mainittava käytetyn paperin toimittajat.
            
            
               Arviointiperuste 2 – Aineet, joiden käyttöä rajoitetaan
            
            Arviointiperusteeseen 2 kuuluvien alaperusteiden noudattamisen osoittamisen lähtökohtana on, että hakija esittää luettelon kaikista käytetyistä kemikaaleista sekä riittävän asiakirja-aineiston (käyttöturvallisuustiedotteen tai kemikaalien toimittajalta saadun vakuutuksen). Vähintään kaikki prosessikemikaalit, joita hakija käyttää asiaankuuluvissa painatus- tai jatkojalostusprosesseissa, on tarkastettava.
            2.1   Erityistä huolta aiheuttavia aineita koskevat rajoitukset
            
            Kaikista hakijan tuotantoprosessissa käyttämistä kemikaaleista ja kaikista lopputuotteeseen kuuluvista toimitetuista materiaaleista on esitettävä toimittajilta saadut vakuutukset, joissa todetaan, että ne eivät sisällä yli 0,10 painoprosentin pitoisuuksina Euroopan parlamentin ja neuvoston asetuksen (EY) N:o 1907/2006 (4)57 artiklan tarkoitetut kriteerit täyttäviä aineita, jotka on tunnistettu kyseisen asetuksen 59 artiklassa kuvatun menettelyn mukaisesti ja sisällytetty erityistä huolta aiheuttavien aineiden ehdokasluetteloon. Tästä vaatimuksesta ei myönnetä poikkeuksia.
            
               Arviointi ja todentaminen:
               Hakijan on annettava vakuutus siitä, että tuote on valmistettu käyttäen toimitettuja kemikaaleja tai materiaaleja, jotka eivät sisällä erityistä huolta aiheuttavaa ainetta yli 0,10 painoprosentin pitoisuuksina. Vakuutukseen on liitettävä käytettyjen prosessikemikaalien käyttöturvallisuustiedotteet tai kemikaalien tai materiaalien toimittajien asianmukaiset vakuutukset.
            
            
               Asetuksen (EY) N:o 1907/2006 59 artiklan mukaisesti erityistä huolta aiheuttaviksi aineiksi tunnistettujen ja ehdokasluetteloon sisältyvien aineiden luettelo on saatavilla internetosoitteesta
            
            
               
                  http://echa.europa.eu/chem_data/authorisation_process/candidate_list_table_fi.asp
               
            
            
               Luetteloon on viitattava EU-ympäristömerkin hakupäivänä.
            
            2.2   Euroopan parlamentin ja neuvoston asetuksen (EY) N:o 1272/2008 mukaan luokiteltujen aineiden rajoitukset (5);
            Muissa kuin taulukon 1 mukaisissa poikkeustapauksissa tuote ja sen komponentit eivät saa sisältää yli 0,10 painoprosentin pitoisuuksina aineita tai seoksia, jotka on osoitettu johonkin seuraavista vaaraluokista, vaarakategorioista ja niihin liittyvistä vaaralausekekoodeista asetuksen (EY) N:o 1272/2008 mukaisesti:
            
                        —
                     
                     
                        Vaaralausekkeet, ryhmä 1: kategorian 1A tai 1B syöpää aiheuttavat, perimää vaurioittavat ja/tai lisääntymiselle vaaralliset aineet (CMR-aineet): H340, H350, H350i, H360, H360F, H360D, H360FD, H360Fd, H360Df.
                     
                  
                        —
                     
                     
                        Vaaralausekkeet, ryhmä 2: kategorian 2 CMR-aineet: H341, H351, H361, H361f, H361d, H361fd, H362; kategorian 1 vesieliöille myrkylliset aineet: H400, H410; kategorian 1 ja 2 välittömästi myrkylliset aineet: H300, H310, H330; kategorian 1 aspiraatiovaaralliset aineet: H304; kategorian 1 elinkohtaisesti myrkylliset aineet (STOT-aineet): H370, H372; kategorian 1 ihoa herkistävät aineet: H317 (6).
                     
                  
                        —
                     
                     
                        Vaaralausekkeet, ryhmä 3: kategorian 2, 3 ja 4 vesieliöille myrkylliset aineet: H411, H412, H413; kategorian 3 akuutisti myrkylliset aineet: H301, H311, H331; kategorian 2 STOT-aineet: H371, H373.
                     
                  Edellä mainittua vaatimusta ei sovelleta sellaisten aineiden tai seosten käyttöön, joiden ominaisuudet muuttuvat kemiallisesti tuotantoprosessin aikana siten, että jokin merkityksellinen vaara, jonka osalta aine tai seos on luokiteltu asetuksen (EY) N:o 1272/2008 mukaisesti, ei enää ole voimassa.
            
               Taulukko 1
            
            
               Poikkeukset asetuksen (EY) N:o 1272/2008 mukaisesti luokiteltuihin aineisiin sovellettaviin rajoituksiin ja sovellettaviin ehtoihin
            
            
                        Aineen/seoksen tyyppi
                     
                     
                        Sovellettavuus
                     
                     
                        Poikkeuksen kohteena oleva vaaraluokka, vaarakategoria ja vaaralausekekoodi
                     
                     
                        Poikkeuksen edellytykset
                     
                  
                        Mineraaliöljyt ja ‐tisleet
                     
                     
                        Heatset-, coldset- tai digitaalipainatuksella valmistetut painotuotteet
                     
                     
                        Aspiraatiovaara, kategoria 1, H304
                     
                     
                        Hakijan on osoitettava toimivaltaiselle elimelle, että kaikki käyttöturvallisuustiedotteeseen sisältyvät asiaankuuluvat ohjeet, jotka koskevat turvallista käsittelyä ja varastointia sekä asianmukaisia altistustarkastuksia ja henkilökohtaista suojaa, ovat käytössä, ja vakuutettava, että niitä noudatetaan.
                     
                  
                        Nikkeli
                     
                     
                        Metalliosat
                     
                     
                        Ihon herkistyminen, kategoria 1, H317, karsinogeenisuus, kategoria 2, H351, elinkohtainen myrkyllisyys, toistuva altistuminen, kategoria 1, H372
                     
                     
                        Hakijan on annettava kuluttajalle tietoa nikkelin käytöstä metallin sähköpinnoituksessa, pinnoituksessa tai seoksessa.
                     
                  
               
                  Arviointi ja todentaminen:
               
               Hakijan on toimitettava luettelo kaikista sen tuotantoprosessissa käytetyistä merkityksellisistä kemikaaleista sekä asiaankuuluva käyttöturvallisuustiedote tai kemikaalien toimittajan vakuutus ja mahdolliset komponenttien tavarantoimittajien vakuutukset.
            
            Luettelosta on korostettava kemikaalit, jotka sisältävät aineita tai seoksia, joita asetuksen (EY) N:o 1272/2008 rajoitukset koskevat. Lopputuotteeseen jäävän rajoitetun aineen tai seoksen määrän arvioinnissa käytetään kemikaalin arvioitua annostusnopeutta ja rajoitetun aineen tai seoksen pitoisuutta kyseisessä kemikaalissa (mainittu käyttöturvallisuustiedotteessa tai toimittajan vakuutuksessa) sekä retentiotekijää, jonka oletetaan olevan 100 prosenttia.
            
               Koska yksi käyttöoikeus voi kattaa useita tuotteita tai mahdollisia tuotteita, joissa käytetään samoja prosessikemikaaleja, laskelma on esitettävä vain EU-ympäristömerkkilisenssin kattamasta epäedullisimmasta tuotteesta (esim. painetuin tuote).
            
            
               Jos retentiotekijäksi valitaan muu kuin 100 prosenttia (esim. liuottimen haihtuminen) tai rajoitettu vaarallinen aine tai seos on muuttunut kemiallisesti, perustelut on toimitettava kirjallisina toimivaltaiselle elimelle.
            
            
               Kaikkien sellaisten rajoitettujen aineiden tai seosten osalta, jotka ylittävät 0,10 painoprosenttia lopullisessa painotuotteessa, paperitavarassa tai paperisessa kantokassissa tai niiden merkityksellisissä komponenteissa, on oltava käytössä asiaankuuluva poikkeus ja on esitettävä todisteet siitä, että asiaankuuluvia poikkeuksia koskevia edellytyksiä on noudatettu.
            
            2.3   Biosidivalmisteet ja biosiditehoaineet
            
            Painotuotteita, paperitavaroita ja paperisia kantokasseja ei saa käsitellä biosidivalmisteilla, mukaan lukien valmisteryhmän 7 (kalvojen suoja-aineet) ja valmisteryhmän 9 tuotteet (kuitujen, nahan, kumin ja olymeeristen materiaalien säilytysaineet).
            Sallittuja ovat ainoastaan suljetuissa astioissa käytettävät säilytysaineet (eli valmisteryhmän 6 biosidivalmisteet: tuotteiden varastoinnissa käytettävät säilytysaineet), joita on painomusteissa, lakoissa ja muissa valmisteissa, joita käytetään tuotantoprosesseissa ja nestemäisissä jäähdytys- ja prosessijärjestelmissä käytettävissä säilytysaineissa (eli valmisteryhmän 11 biosidivalmisteet), mikäli
            
                        —
                     
                     
                        ne on hyväksytty Euroopan parlamentin ja neuvoston asetuksella (EU) N:o 528/2012 (7) tapauksen mukaan valmisteryhmän 6 tai 11 käytön osalta, tai
                     
                  
                        —
                     
                     
                        ne ovat tutkittavana, kunnes tehdään päätös hyväksymisestä asetuksella (EU) N:o 528/2012 tapauksen mukaan valmisteryhmän 6 tai 11 käytön osalta.
                     
                  Jos jollekin edellä mainitut edellytykset täyttävälle biosiditehoaineelle annetaan vaaralausekekoodi H410 tai H411 (vaarallinen vesiympäristölle, krooniset vaarat, kategoria 1 tai 2), sen käyttö on sallittua vain, jos biokertyvyyspotentiaali (jakaantumiskerroin n-oktanoli/vesi log Pow) on alle 3,0 tai jos biokertyvyystekijä (BCF) on enintään 100.
            
               
                  Arviointi ja todentaminen:
               
               Hakijan on ilmoitettava tuotantoprosessissa käytetyt biosidivalmisteet, ilmoitettava biosidivalmisteen käytön luonne (eli valmisteryhmä 6 tai 11) ja toimitettava jäljennökset käyttöturvallisuustiedotteista ja kaikista biosidivalmisteiden valmistajan asiaankuuluvista vakuutuksista tai testausselosteista.
            
            2.4   Puhdistusaineet
            
            Painatusprosessien ja/tai osaprosessien tavanomaisissa puhdistustoimenpiteissä käytettävät puhdistusaineet
            
                        —
                     
                     
                        eivät sisällä liuottimia, joiden leimahduspiste on alle 60 °C yli 0,10 painoprosentin pitoisuuksina;
                     
                  
                        —
                     
                     
                        eivät sisällä bentseeniä yli 0,10 painoprosentin pitoisuuksina;
                     
                  
                        —
                     
                     
                        eivät sisällä tolueenia tai ksyleeniä yli 1,0 painoprosentin pitoisuuksina;
                     
                  
                        —
                     
                     
                        eivät sisällä aromaattisia hiilivetyjä (≥C9) yli 0,10 painoprosentin pitoisuuksina;
                     
                  
                        —
                     
                     
                        eivät sisällä halogenoituihin hiilivetyihin, terpeeneihin, n-heksaaniin, nonyylifenoleihin, N-metyyli-2-pyrrolidoniin tai 2-butoksietanoliin perustuvia ainesosia yli 0,10 painoprosentin pitoisuuksina.
                     
                  Näitä rajoituksia ei sovelleta erikoisvalmisteissa käytettäviin puhdistusaineisiin, joita käytetään vain satunnaisesti, kuten kuivuneen musteen poistoaineisiin ja kuminpuhdistusaineisin.
            Tolueenia koskeva rajoitus ei koske syväpainotuotteissa käytettäviä puhdistusaineita.
            
               
                  Arviointi ja todentaminen:
               
               Hakijan on ilmoitettava käytettävät eri puhdistusaineet ja se, käytetäänkö niitä tavanomaisissa puhdistustoimenpiteissä vai erityistoimenpiteissä, kuten kuivatun musteen poistossa tai kumikankaan puhdistamisessa. Jokaisesta käytettävästä puhdistusaineesta on toimitettava käyttöturvallisuustiedote. Tavanomaisessa käytössä olevien puhdistusaineiden käyttöturvallisuustiedotteiden tueksi on annettava vakuutus siitä, että puhdistusaineen toimittaja noudattaa edellä mainittuja rajoituksia.
            
            2.5   Alkyylifenolietoksylaatit, halogenoidut liuottimet ja ftalaatit
            
            Seuraavia aineita tai valmisteita ei saa olla yli 0,10 painoprosentin pitoisuuksina painotuotteen, paperitavaran tai paperisen kantokassin painatusprosessissa tai painatuksen osaprosessissa käytettävissä painomusteissa, väriaineissa, värijauheissa, liimoissa tai pesuaineissa:
            
                        —
                     
                     
                        alkyylifenolietoksylaatit ja niiden johdannaiset, joista voi muodostua hajoamalla alkyylifenoleja;
                     
                  
                        —
                     
                     
                        halogenoidut liuottimet, jotka on hakemuksen jättöhetkellä luokiteltu 2.2 kohdan vaaraluokkiin;
                     
                  
                        —
                     
                     
                        ftalaatit, joille on hakemuksen jättöhetkellä osoitettu lisääntymisvaaraluokkia (kategoria 1A, 1B tai 2) ja yksi tai useampi seuraavista vaaralausekekoodeista: H360F, H360D, H360FD, H360Fd, H360Df, H361, H361f, H361d, H361fd tai H362 asetuksen (EY) N:o 1272/2008 mukaisesti.
                     
                  
               
                  Arviointi ja todentaminen:
               
               Hakijan on toimitettava käyttöturvallisuustiedote ja kemikaalien toimittajalta saatu vakuutus, jotka osoittavat, että kyseisissä kemikaaleissa ei ole alkyylifenolietoksylaatteja tai muita alkyyfenolijohdannaisia, halogenoituja liuottimia tai asiaankuuluvia ftalaatteja yli 0,10 painoprosentin pitoisuuksina.
            
            2.6   Musteiden, väriaineiden ja lakkojen käyttämistä koskevat lisärajoitukset
            
            
                        
                           Huomautus
                        
                     
                     
                        :
                     
                     
                        Jos ei muualla toisin todeta, tässä arviointiperusteessa rajoitukset tarkoittavat, että muste-, väriaine- tai lakkavalmisteissa ei ole vaarallista ainetta tai seosta yli 0,10 painoprosentin pitoisuuksina.
                     
                  Seuraavia rajoituksia sovelletaan kaikkiin aineisiin tai seoksiin, joita käytetään painomusteissa, väriaineissa ja lakoissa, joita käytetään EU-ympäristömerkin saaneen painotuotteen, paperitavaran tai paperisen kantokassin valmistuksessa käytettävässä painatusprosessissa tai sen osaprosesseissa:
            
                        —
                     
                     
                        ei saa käyttää aineita tai seoksia, joille on osoitettu syöpää aiheuttavia, perimää vaurioittavia ja/tai lisääntymiselle vaarallisia vaaraluokkia (kategoria 1A, 1B tai 2) ja yksi tai useampi seuraavista vaaralausekekoodeista: H340, H350, H350i, H360, H360F, H360D, H360FD, H360Fd, H360Df;
                     
                  
                        —
                     
                     
                        ei saa käyttää aineita tai seoksia, joille on osoitettu välittömän myrkyllisyyden (suun kautta, ihon kautta, hengitysteitse) vaaraluokkia (kategoria 1 tai 2) ja yksi tai useampi seuraavista vaaralausekekoodeista: H300, H310, H330;
                     
                  
                        —
                     
                     
                        ei saa käyttää aineita tai seoksia, joille on osoitettu välittömän myrkyllisyyden (suun kautta tai ihon kautta) vaaraluokkia (kategoria 3) ja yksi tai useampi seuraavista vaaralausekekoodeista: H301, H311;
                     
                  
                        —
                     
                     
                        ei saa käyttää aineita tai seoksia, joille on osoitettu elinkohtaisen myrkyllisyyden (yksittäinen tai toistuva altistuminen) vaaraluokkia (kategoria 1) ja yksi tai useampi seuraavista vaaralausekekoodeista: H370, H372;
                     
                  
                        —
                     
                     
                        ei saa käyttää antimoniin, arseeniin, kadmiumiin, kromiin (VI), lyijyyn, elohopeaan, seleeniin, kobolttiin tai niiden yhdisteisiin perustuvia pigmenttejä tai lisäaineita, ja kyseisten metallien enintään 0,010 painoprosentin pienet määrät sallitaan epäpuhtauksina;
                     
                  
                        —
                     
                     
                        ei saa käyttää atsovärejä, joiden yhden tai useamman atsoryhmän hajoaminen voi vapauttaa yhden tai useamman asetuksen (EY) N:o 1907/2006 liitteessä XVII olevan 43 kohdan lisäyksessä 8 luetellun aromaattisen amiinin (ks. kyseisen liitteen lisäyksessä I oleva ohjeellinen luettelo).
                     
                  
                        —
                     
                     
                        Seuraavia liuottimia ei saa käyttää: 2-metoksietanoli, 2-etoksietanoli, 2-metoksietyyliasetaatti, 2-etoksietyyliasetaatti, 2-nitropropaani ja metanoli;
                     
                  
                        —
                     
                     
                        Seuraava pehmittimiä ei saa käyttää: klooratut naftaleenit, klooratut parafiinit, monokresyylifosfaatti, trikresyylifosfaatti ja monokresyylidifenyylifosfaatti;
                     
                  
                        —
                     
                     
                        diaminostilbeeni ja sen johdannaiset, 2,4-dimetyyli-6-tert-butyylifenoli, 4,4′-bis(dimetyyliamino)bentsofenoni (Michlerin ketoni) ja heksakloorisykloheksaani.
                     
                  
               
                  Arviointi ja todentaminen:
               
               Hakijan on toimitettava luettelo kaikista painomusteista ja niihin liittyvistä tuotteista, joita käytetään EU-ympäristömerkin saaneiden painotuotteiden, paperitavaroiden tai paperisten kantokassien valmistuksessa, sekä käyttöturvallisuustiedotteet ja vakuutus tämän arviointiperusteen noudattamisesta kunkin painomusteen, väriaineen ja lakan osalta kunkin tuotteen toimittajalta/tuottajalta.
            
            2.7   Tolueenin talteenotto syväpainomenetelmästä
            
            Kaikissa syväpainoprosesseissa, joita käytetään EU-ympäristömerkin saaneiden painotuotteiden, paperitavaroiden tai paperisten kantokassien valmistuksessa, on oltava käytössä liuottimen talteenottojärjestelmä, jonka avulla tolueeni voidaan ottaa talteen ja talteenottoteho voidaan osoittaa vähintään 97 prosentiksi.
            
               
                  Arviointi ja todentaminen:
               
               Hakijan on toimitettava vakuutus tämän arviointiperusteen noudattamisesta sekä kuvaus liuottimen talteenottojärjestelmästä ja tolueenin massatasapaino, joka osoittaa, että talteenotto on vähintään 97 prosenttia viimeisimmän päättyneen kalenterivuoden aikana. Jos kyseessä on uusi tai uudelleen rakennettu tuotantolaitos, laskelmien on perustuttava vähintään kolmen perättäisen kuukauden tuotantoon laitoksen toimiessa edustavalla tuotantoteholla.
            
            
               Arviointiperuste 3 — Kierrätettävyys
            
            3.1   Muiden kuin paperiosien irrotettavuus
            
            Paperitavaroiden muut kuin paperiosat, kuten metallitangot tai muovisuojukset, on voitava irrottaa helposti sen varmistamiseksi, että kyseiset osat eivät estä kierrätysprosessia. Tämä vaatimus ei koske pieniä muita kuin paperiosia, kuten niittejä tai kirjekuorten ikkunoita.
            
               
                  Arviointi ja todentaminen:
               
               Hakijan on annettava vakuutus arviointiperusteen noudattamisesta ja esitettävä sen tueksi vähintään yksi seuraavista asiakirjoista: tuotteen valmistajan tai suunnittelijan, paperinkeräysyhtiön, kierrätysyhtiön tai vastaavan organisaation antama vakuutus. Vakuutukseen on liitettävä luettelo tuotteessa käytetyistä muista kuin paperimateriaaleista.
            
            3.2   Pulpperoitavuus
            
            Tuotteen on sovelluttava pulpperointiin.
            Märkälujuusaineita ei saa käyttää, paitsi paperisissa kantokasseissa ja käärepaperissa, joissa niitä voidaan käyttää vain, jos tuotteen pulpperoitavuus voidaan osoittaa.
            Laminointia, polyeteeni ja/tai polypropeeni mukaan lukien, saa käyttää ainoastaan sellaisten tuotteiden kestävyyden parantamiseen, joiden elinkaari on vähintään yksi vuosi. Tämä koskee kirjoja, mappeja, kansioita, harjoituskirjoja, kalentereita, muistikirjoja ja päiväkirjoja. Laminointia ei saa käyttää aikakauslehdissä, paperisissa kantokasseissa tai käärepaperissa. Missään tuotteessa ei saa käyttää kaksoislaminointia.
            
               
                  Arviointi ja todentaminen:
               
               Hakijan on annettava vakuutus arviointiperusteen noudattamisesta ja esitettävä sen tueksi seuraavat asiakirjat.
            
            
               Painotuotteiden ja paperitavaroiden osalta hakijan on annettava vakuutus siitä, ettei ole käytetty märkälujuusaineita.
            
            
               Paperisten kantokassien ja käärepaperin osalta hakijan on annettava vakuutus siitä, ettei ole käytetty märkälujuusaineita. Muussa tapauksessa hakijan on osoitettava tuotteen pulpperoitavuus testausselosteiden tuloksilla PTS-menetelmän PTS-RH 021, ATICELCA 501 ‐arviointijärjestelmän tai sellaisten vastaavien vakiomenetelmien mukaisesti, jotka toimivaltainen elin hyväksyy vastaavanlaatuisten tieteellisten tietojen toimittamista varten.
            
            
               Hakijan on annettava vakuutus siitä, ettei ole käytetty laminointia sanomalehtien, aikakauslehtien, paperisten kantokassien, käärepaperin tai paperitavaroiden osalta. Muussa tapauksessa hakijan on toimitettava pulpperoitavuuden todistavat testausselosteiden tulokset PTS-menetelmän PTS-RH 021, ATICELCA 501 ‐arviointijärjestelmän tai sellaisten vastaavien vakiomenetelmien mukaisesti, jotka toimivaltainen elin hyväksyy.
            
            
               Laminoitujen tuotteiden osalta hakijan on annettava vakuutus siitä, että kaksoislaminointia ei ole käytetty.
            
            
               Jos osa paperitavarasta on helposti irrotettavissa (esimerkiksi riippukansion metallitanko, aikakauslehden liite, muovikansi tai harjoituskirjan uudelleenkäytettävät kannet), pulpperoitavuustesti voidaan tehdä ilman tätä osaa.
            
            3.3   Liimojen irrotettavuus
            
            Tätä arviointiperustetta sovelletaan painotuotteisiin, paperitavaroihin ja paperisiin kantokasseihin.
            Tämän vaatimuksen noudattaminen on osoitettava niiden liimaetikettien osalta, joiden osuus lopputuotteesta on vähintään 0,50 painoprosenttia. Liimaamattomat merkinnät on vapautettu arviointiperusteiden täyttämisestä.
            Ellei toisin mainita, liimoja saa käyttää vain, jos niiden irrotettavuus voidaan osoittaa vähintään 71 pisteellä Euroopan kierrätysneuvoston Adhesive Removal Scorecardissa.
            Paineherkkiä liimoja saa käyttää vain, jos niiden irrotettavuus voidaan osoittaa vähintään yhdellä positiivisella irrotettavuuspisteellä Euroopan kierrätysneuvoston Adhesive Removal Scorecardin mukaisesti.
            Vesipohjaiset liimat on vapautettu tämän vaatimuksen täyttämisestä.
            
               
                  Arviointi ja todentaminen:
               
               Hakijan on annettava vakuutus liiman poistamista koskevan pisteytyksen noudattamisesta Euroopan kierrätysneuvoston (EPRC) ohjeiden mukaisesti. Ilmoitukseen on liitettävä INGEDE-menetelmän 12 mukaiset irrotettavuutta koskevat testausselosteet tai vastaavat vakiomenetelmät, jotka toimivaltainen elin hyväksyy vastaavanlaatuisten tieteellisten tietojen toimittamista varten.
            
            
               Vesipohjaisten liimojen osalta liiman valmistajan on annettava vakuutus liiman vesipohjaisuudesta. Käyttöturvallisuustiedote hyväksytään vaatimustenmukaisuuden osoittamiseksi vain, jos se osoittaa, että tuotteessa käytetty liima on vesipohjainen.
            
            
               Liitteessä ”Assessment of Printed Product Recyclability, Scorecard for Removability of Adhesive Applications” lueteltujen liimakiinnitysten katsotaan olevan vaatimusten mukaisia.
            
            3.4   Siistautuvuus
            
            Tätä arviointiperustetta sovelletaan valkoisesta paperista valmistettuihin painotuotteisiin ja kirjekuoriin.
            Siistautuvuus on todistettava
            Painotuotetta pidetään vaatimuksen mukaisena, jos kaikilla analysoiduilla yksittäisillä muuttujilla on positiivinen pistemäärä ja lopullinen pistemäärä on vähintään 51 Euroopan kierrätysneuvoston Deinkability Scorecardissa tai vastaavassa. Kirjekuoret vapautetaan siistautuvuustestin suorittamisesta.
            Kirjekuorten sisäisiä painatuksia saa käyttää vain yksityisyyssyistä ja kirjekuorissa, jotka koostuvat paperista, joka painaa alle 135 g/m2 tai jonka peittoaste on alle 98 prosenttia. Painetun sisäpinnan on oltava alle 80 prosenttia sisäpinnan kokonaispinta-alasta, josta on vähennetty liimausalue, ja se on painettava vaalealla värisävyllä.
            
               
                  Arviointi ja todentaminen:
               
               Hakijan tai musteen valmistajan on annettava vakuutus siistautuvuuspisteytyksen noudattamisesta Euroopan kierrätysneuvoston (EPRC) ohjeiden mukaisesti. Vakuutukseen on liitettävä INGEDE-menetelmän 11 mukaiset siistautuvuutta koskevat testausselosteet tai vastaavat vakiomenetelmät, jotka toimivaltainen elin hyväksyy vastaavanlaatuisten tieteellisten tietojen toimittamista varten.
            
            
               Kirjekuorten osalta hakijan on annettava vaatimuksen noudattamisesta vakuutus, jota täydennetään standardin UNE-EN ISO 536 mukaisilla neliömetriä kohti käytetyn paperin painoa koskevilla eritelmillä tai standardin ISO 2471 mukaisella peittävyydellä, painomusteen värillä ja sisäisen painokuvion prosentuaalisella peitolla.
            
            
               Painatusteknologioiden ja materiaaliyhdistelmien, jotka on lueteltu liitteessä ”Assessment of Printed Product Recyclability, Deinkability Score”, katsotaan olevan vaatimusten mukaisia.
            
            
               Painatustekniikat tai musteet on testattava tuotteessa käytetyillä paperityypeillä.
               Testitodistusta voidaan käyttää painotuotteisiin, joissa on samaa mustetta samassa materiaalityypissä, jos musteen peitto on sama tai pienempi kuin testattavalla tuotteella.
            
            
               Arviointiperuste 4 – Päästöt
            
            4.1   Päästöt syväpainomenetelmästä veteen
            
            Johdettavan kromin määrä ei saa ylittää 20 mg/m2 ja kuparin määrä 200 mg/m2 painossa käytetyn painosylinterin pinta-alasta.
            
               
                  Arviointi ja todentaminen:
               
               Kromin ja kuparin päästöt on tarkastettava syväpainoissa käsittelyn jälkeen ja välittömästi ennen niiden johtamista vesistöön. Kromi- ja kuparipäästöistä on otettava vähintään kolmen kuukauden välein edustava yhdistelmänäyte. Yhdistelmänäytteiden kromi- ja kuparipitoisuuden määrittämiseksi on suoritettava vähintään yksi analyyttinen testi vuodessa akkreditoidussa laboratoriossa standardin EN ISO 11885 tai sellaisten vastaavien vakiomenetelmien mukaisesti, jotka toimivaltainen elin on hyväksynyt vastaavanlaisten tieteellisten tietojen toimittamista varten.
            
            
               Tämän arviointiperusteen noudattaminen on arvioitava jakamalla vuosittaisen analyyttisen testin avulla määritelty kromi- ja kuparipitoisuus painossa painoprosessin aikana käytetyn sylinterin pinta-alalla. Painossa painoprosessin aikana käytetyn sylinterin pinta-ala lasketaan kertomalla sylinterin pinta-ala (= 2πrl, jossa r on säde ja L on sylinterin pituus) vuosittaisten painatusten määrällä (= painotöiden määrä).
            
            4.2   Euroopan parlamentin ja neuvoston direktiivin 2010/75/EU (8)
               soveltamisalaan kuuluvien laitosten tai vastaavien laitosten päästöt
            
            Seuraavia vaatimuksia sovelletaan direktiivin 2010/75/EU liitteiden I ja VII soveltamisalaan kuuluviin painoprosesseihin tai vastaaviin EU:n ulkopuolella suoritettaviin painoprosesseihin, jotka täyttävät direktiivin 2010/75/EU liitteiden I ja VII vaatimukset.
            4.2 a)   Haihtuvien orgaanisten yhdisteiden (VOC) ja kuudenarvoisen kromin päästöt julkaisusyväpainosta
            
            Vaihtoehtoisesti liuottimien massataseen mukaisten VOC-yhdisteiden hajapäästöjen olisi oltava enintään 8 prosenttia liuotinpanoksesta ja jätekaasujen TVOC-päästöjen (9) enintään 16,0 mg C/Nm3.
            CR(VI)-päästöt ilmaan eivät saa olla yli 15,0 mg/paperitonni On asennettava ilmapäästöjen vähentämislaitteet
            4.2 b)   Haihtuvien orgaanisten yhdisteiden päästöt heatset-rainapainatuksesta
            
            Liuottimien massataseen mukaisten VOC-yhdisteiden kokonaispäästöjen olisi oltava enintään 0,03 kg VOC-yhdisteitä mustepanoskiloa kohti. Vaihtoehtoisesti liuottimien massataseen mukaisten VOC-yhdisteiden hajapäästöjen olisi oltava enintään 8 prosenttia liuotinpanoksesta, ja jätekaasujen TVOC-päästöjen olisi oltava enintään 12,0 mg C/Nm3.
            4.2 c)   Haihtuvien orgaanisten yhdisteiden (VOC) päästöt fleksopainosta ja muusta kuin julkaisusyväpainosta
            
            Liuottimien massataseen mukaisten VOC-yhdisteiden kokonaispäästöjen olisi oltava enintään 0,24 kg VOC-yhdisteitä mustepanoskiloa kohti. Vaihtoehtoisesti liuottimien massataseen mukaisten VOC-yhdisteiden hajapäästöjen olisi oltava enintään 9,6 prosenttia liuotinpanoksesta, ja jätekaasujen TVOC-päästöjen olisi oltava enintään 16,0 mg C/Nm3.
            
               
                  Arviointi ja todentaminen:
               
               Hakijan on toimitettava yksityiskohtaiset laskelmat ja testaustiedot, joista käy ilmi tämän arviointiperusteen noudattaminen, sekä vastaavat todentamista tukevat asiakirjat.
            
            
               VOC-yhdisteiden kokonais- tai hajapäästöjen osalta massataselaskelman on soveltuvin osin perustuttava 12 käyttökuukauden tuotantoon. Liuottimen massataseen on oltava direktiivin 2010/75/EU liitteessä VII olevan 7 osan 2 kohdassa vahvistetun määritelmän mukainen. Jos kyseessä on uusi tai uudelleen rakennettu tuotantolaitos, laskelmien on perustuttava vähintään kolmen perättäisen kuukauden tuotantoon laitoksen toimiessa edustavalla tuotantoteholla.
            
            
               Hakijan tai kemikaalien toimittajan on annettava vakuutus musteiden, pesuaineiden, kosteutusnesteiden tai muiden vastaavien kemikaalien VOC-pitoisuuksista.
            
            
               Liuottimen massatase on arvioitava vuosittain. Vastuullisen henkilöstön jäsenen on tehtävä kirjallinen arviointi. Arviointi on pyynnöstä toimitettava toimivaltaiselle elimelle.
            
            
               Jätekaasujen ilmaan joutuvien VOC-yhdisteiden kokonaispäästöjen tarkkailua varten kaikki pinot, joiden TVOC-kuormitus on alle 10 kg C/h, olisi arvioitava vähintään kerran vuodessa standardin EN 12619 mukaisesti tai vastaavalla tavalla. Jos kyseessä on TVOC-kuorma, joka on pienempi kuin 0,1 kg C/h (vuotuisena keskiarvona), tai puhdistamaton ja vakaa TVOC-kuorma, joka on pienempi kuin 0,3 kg C/h, tarkkailua voidaan harventaa yhteen kertaan kolmessa vuodessa tai tarkkailu voidaan korvata laskelmalla, jos sillä voidaan varmistaa tietojen vastaava tieteellinen laatu.
            
            
               Jos pinon TVOC-kuorma on suurempi tai yhtä suuri kuin 10 kg C/h, tarkkailun on oltava jatkuvaa standardien EN 15267-1, EN 15267-2, EN 15267-3 ja EN 14181 mukaisesti. Jatkuvassa tarkkailussa tietojen on edustettava päivittäistä keskiarvoa yhden päivän aikana voimassa olevien tunti- tai puolituntikeskiarvojen perusteella.
            
            
               VOC-yhdisteiden hävittäminen puhdistusjärjestelmässä (esim. lämpöhapetus, adsorptio aktiivihiileen) on määritettävä vähintään joka kolmas vuosi mittaamalla yhdistetysti hVOC-yhdisteiden pitoisuus raakakaasussa ja puhtaassa kaasussa.
            
            
               Jätekaasun mittaustiedot on rekisteröitävä, ja niiden on oltava pyynnöstä toimivaltaisen elimen saatavilla.
            
            
               Hakijan on toimitettava kuvaus käytössä olevasta järjestelmästä sekä Cr(VI)-päästöjen valvontaan ja seurantaan liittyvät asiakirjat. Asiakirjoihin on liitettävä ilmaan joutuvien Cr(VI)-päästöjen vähentämiseen liittyvät testausselosteet.
            
            4.3   Euroopan parlamentin ja neuvoston direktiivin 2010/75/EU soveltamisalaan kuulumattomista painoprosesseista aiheutuvat VOC-päästöt
            
            Seuraavia vaatimuksia sovelletaan painoprosesseihin, jotka eivät kuulu direktiivin 2010/75/EU liitteen I tai liitteen VII osan 2 soveltamisalaan, tai vastaaviin EU:n ulkopuolisiin painoprosesseihin, jotka eivät täytä direktiivin 2010/75/EU liitteen I ja VII vaatimuksia.
            Liuottimien massataseen mukaisten VOC-yhdisteiden kokonaispäästöjen on oltava enintään
            
                        —
                     
                     
                        4,5 kg VOC/paperitonni offset-arkkipainatuksessa;
                     
                  
                        —
                     
                     
                        1,0 kg VOC/paperitonni digitaalipainatuksessa;
                     
                  
                        —
                     
                     
                        2,0 kg VOC/paperitonni heatset-rainapainatuksessa;
                     
                  
                        —
                     
                     
                        2,5 kg VOC/paperitonni coldset-rainapainatuksessa;
                     
                  
                        —
                     
                     
                        3,0 kg VOC/paperitonni muille syväpaino-, fleksopaino-, rotaatioseripaino-, laminointi- tai lakkausyksiköille.
                     
                  Vaihtoehtoisesti, jos sovelletaan poistokaasukäsittelyä, liuottimien massataseen mukaisten VOC-yhdisteiden hajapäästöjen olisi oltava enintään 10 prosenttia liuotinpanoksesta ja jätekaasujen TVOC-päästötasojen olisi oltava enintään 20 mg C/Nm3.
            Heatset, offset-, syväpaino- ja fleksopainatuksen kuivatusprosessista haihtuvia liuottimia on hallittava liuottimen talteenotto- tai lämpökäsittelyjärjestelmällä tai muulla vastaavalla järjestelmällä eli korvaamalla ne vesipohjaisilla musteilla.
            
               
                  Arviointi ja todentaminen:
               
               Hakijan on toimitettava kuvaus käytössä olevasta järjestelmästä sekä ilmaan joutuvien päästöjen valvontaan ja seurantaan liittyvät asiakirjat ja testitulokset.
            
            
               VOC- yhdisteiden kokonais- tai hajapäästöjen osalta liuottimen massatase lasketaan soveltuvin osin tuotannosta 12 käyttökuukauden aikana. Liuottimen massataseen on oltava direktiivin 2010/75/EU liitteessä VII olevan 7 osan 2 kohdassa vahvistetun määritelmän mukainen. VOC-päästöjen jakamiseksi paperin massaan lasketaan kaikki painetut pinnat. Jos kyseessä on uusi tai uudelleen rakennettu tuotantolaitos, laskelmien on perustuttava vähintään kolmen perättäisen kuukauden tuotantoon laitoksen toimiessa edustavalla tuotantoteholla.
            
            
               Jätekaasujen ilmaan joutuvien TVOC-päästöjen tarkkailua varten kaikki pinot, joiden TVOC-kuormitus on alle 10 kg C/h, olisi arvioitava vähintään kerran vuodessa standardin EN 12619 mukaisesti tai vastaavalla tavalla. Jos kyseessä on TVOC-kuorma, joka on pienempi kuin 0,1 kg C/h (vuotuisena keskiarvona), tai puhdistamaton ja vakaa TVOC-kuorma, joka on pienempi kuin 0,3 kg C/h, tarkkailua voidaan harventaa yhteen kertaan kolmessa vuodessa tai tarkkailu voidaan korvata laskelmalla, jos sillä voidaan varmistaa tietojen vastaava tieteellinen laatu.
            
            
               Hakijan tai kemikaalien toimittajan on annettava vakuutus musteiden, pesuaineiden, kosteutusnesteiden tai muiden vastaavien kemikaalien VOC-pitoisuuksista.
            
            
               Arviointiperuste 5 – Jäte
            
            5.1   Jätehuoltojärjestelmä
            
            Tuotetta valmistavassa laitoksessa on oltava käytössä jätteenkäsittelyjärjestelmä, jossa käsitellään ja dokumentoidaan toimenpiteitä kiinteän ja nestemäisen jätteen määrän vähentämiseksi, mukaan lukien jätepaperi, mustejäte, puhdistusaineliuos- ja kosteutusliuosjäte paikallisten tai kansallisten sääntelyviranomaisten määritelmän mukaisesti.
            Jätehuoltojärjestelmästä on esitettävä asiakirjoja tai muu selvitys, ja siihen on sisällyttävä ainakin seuraavat menettelyt:
            
                        —
                     
                     
                        jätevirrassa olevien kierrätettävien materiaalien käsittely, kerääminen, erottelu ja käyttö;
                     
                  
                        —
                     
                     
                        menetelmät materiaalien keräämiseksi muuta käyttöä varten, kuten polttaminen prosessihöyryn tai lämmön tuottamiseksi tai käyttö maataloudessa;
                     
                  
                        —
                     
                     
                        vaarallisten jätteiden käsittely, kerääminen, erottelu ja loppukäsittely, kuten paikalliset ja kansalliset sääntelyviranomaiset ovat sen määritelleet;
                     
                  
                        —
                     
                     
                        jätteen syntymisen vähentämiseen sekä uudelleenkäyttö- ja kierrätysasteen nostamiseen tähtäävät jatkuvan parantamisen tavoitteet.
                     
                  
               
                  Arviointi ja todentaminen:
               
               Hakijan on annettava vakuutus tämän arviointiperusteen noudattamisesta ja toimitettava kuvaus jätehuollon osalta hyväksytyistä menettelyistä. Hakijan on toimitettava jätehuoltosuunnitelma jokaisesta kyseessä olevasta toimipaikasta. Jos jätehuolto on ulkoistettu, myös alihankkijan on annettava vakuutus tämän arviointiperusteen noudattamisesta.
            
            
               EU:n ympäristöasioiden hallinta- ja auditointijärjestelmään (EMAS-järjestelmä) rekisteröityneiden ja/tai ISO 14001 ‐sertifioitujen hakijoiden katsotaan täyttäneen arviointiperusteen ehdot, jos
            
            
                        1)
                     
                     
                        
                           jätehuollon sisällyttäminen tuotantolaitoksiin on dokumentoitu yrityksen EMAS-järjestelmän ympäristöarviointiin tai
                        
                     
                  
                        2)
                     
                     
                        
                           tuotantolaitosten ISO 14001 ‐sertifioinnissa on riittävällä tavalla käsitelty myös jätehuolto.
                        
                     
                  5.2   Painolaitoksista peräisin oleva kierrätyspaperi
            
            Tätä arviointiperustetta sovelletaan painotuotteisiin. Tuotetun jätepaperin määrä ”X” ei saa ylittää seuraavassa taulukossa ilmoitettuja arvoja.
            
                        Painatusmenettely
                     
                     
                        Jätepaperin enimmäismäärä prosentteina
                     
                  
                        Arkkioffsetpainatus
                     
                     
                        23
                     
                  
                        Coldset, sanomalehti
                     
                     
                        10
                     
                  
                        Coldset, lomakkeiden painaminen
                     
                     
                        18
                     
                  
                        Coldset-rotaatiopainatus (paitsi sanomalehdet)
                     
                     
                        19
                     
                  
                        Heatset-rotaatiopainatus
                     
                     
                        21
                     
                  
                        Syväpainomenetelmä
                     
                     
                        15
                     
                  
                        Fleksopainatus
                     
                     
                        17
                     
                  
                        Digitaalipainatus
                     
                     
                        10
                     
                  
                        Silkkipaino
                     
                     
                        23
                     
                  jossa
            X = ympäristömerkityn painotuotteen painatuksen (mukaan lukien viimeistelyprosessit) aikana tuotetun jätepaperin määrä tonneina vuodessa jaettuna ympäristömerkityn painotuotteen tuotantoa varten ostetun ja siinä käytetyn paperin määrällä vuodessa.
            Jos painolaitos suorittaa viimeistelyprosesseja toisen painotalon puolesta, ei ”X”:ää koskeviin laskelmiin sisällytetä näissä prosesseissa syntyneen jätepaperin määrää.
            Jos viimeistelyprosessit on ulkoistettu toiselle yritykselle, on ”X”:ää koskeviin laskelmiin sisällytettävä ja ilmoitettava ulkoistetusta työstä syntyvän jätepaperin määrä.
            
               
                  Arviointi ja todentaminen:
               
               Hakijan on annettava kuvaus jätepaperin määrän laskennasta sekä painolaitoksen paperinkeräyksestä vastaavan toimeksisaajan vakuutus. Lisäksi on toimitettava ulkoistuksen ehdot ja viimeistelyprosessin jätepaperin määrää koskevat laskelmat.
            
            
               Laskelmien on perustuttava 12 kuukauden tuotantoon. Jos kyseessä on uusi tai uudelleen rakennettu tuotantolaitos, laskelmien on perustuttava vähintään 45 perättäisen päivän tuotantoon laitoksen toimiessa vakiintuneella tuotantoteholla.
            
            
               Jos ympäristömerkityn painotuotteen painamisen aikana tuotetun jätepaperin vuositonnin laskeminen ei ole teknisesti mahdollista, hakija voi esittää laskelmia painotalossa vuosittain tuotetun kierrätyspaperin kokonaismäärästä.
            
            5.3   Paperitavaran ja kantokassien tuotantopaikoista peräisin oleva kierrätyspaperi
            
            Arviointiperustetta sovelletaan paperitavaroihin ja paperisiin kantokasseihin. Jätepaperin määrä ”X” ei saa ylittää:
            
                        —
                     
                     
                        kirjekuorissa 19:ää prosenttia;
                     
                  
                        —
                     
                     
                        paperitavaroissa, päiväkirjoja lukuun ottamatta, 15:tä prosenttia;
                     
                  
                        —
                     
                     
                        päiväkirjoissa ja yhdelle puolelle painetuissa paperitavaroissa 20:tä prosenttia;
                     
                  
                        —
                     
                     
                        molemmille puolille painetuissa arkistointiin tarkoitetuissa paperitavaroissa 30:tä prosenttia;
                     
                  
                        —
                     
                     
                        paperikasseissa ja käärepaperissa 11:tä prosenttia;
                     
                  jossa
            X = ympäristömerkityn paperitavaran ja paperisen kantokassin valmistuksen (mukaan lukien viimeistelyprosessit) aikana tuotetun jätepaperin määrä tonneina vuodessa jaettuna ympäristömerkityn paperitavaran ja paperisen kantokassin tuotantoa varten ostetun ja siinä käytetyn paperin määrällä vuodessa.
            Jos painolaitos suorittaa viimeistelyprosesseja toisen painotalon puolesta, ei ”X”:ää koskeviin laskelmiin sisällytetä näissä prosesseissa syntyneen jätepaperin määrää.
            Jos viimeistelyprosessit on ulkoistettu toiselle yritykselle, on ”X”:ää koskeviin laskelmiin sisällytettävä ja ilmoitettava ulkoistetusta työstä syntyvän jätepaperin määrä.
            
               
                  Arviointi ja todentaminen:
               
               Hakijan on annettava kuvaus jätepaperin määrän laskennasta sekä painolaitoksen paperinkeräyksestä vastaavan toimeksisaajan vakuutus. Lisäksi on toimitettava ulkoistuksen ehdot ja viimeistelyprosessin jätepaperin määrää koskevat laskelmat.
            
            
               Laskelmien on perustuttava 12 kuukauden tuotantoon. Jos kyseessä on uusi tai uudelleen rakennettu tuotantolaitos, laskelmien on perustuttava vähintään 45 perättäisen päivän tuotantoon laitoksen toimiessa vakiintuneella tuotantoteholla.
            
            
               Jos ympäristömerkittyjen paperitavaroiden ja paperisten kantokassien valmistuksen aikana vuosittain tuotetun jätepaperin tonnimäärän laskeminen ei ole teknisesti mahdollista, hakija voi esittää laskelmia laitoksessa vuosittain tuotetun kierrätyspaperin kokonaismäärästä.
            
            
               Arviointiperuste 6 – Energian käyttö
            
            Paikassa, jossa EU-ympäristömerkin saanut tuote valmistetaan, on oltava energianhallintajärjestelmä, joka kattaa kaikki energiaa kuluttavat laitteet (mukaan lukien koneet, valaistus, ilmastointi, jäähdytys). Energianhallintajärjestelmään on sisällyttävä toimenpiteitä energiatehokkuuden parantamiseksi ja siinä on oltava tiedot vähintään seuraavista menettelyistä:
            
                        —
                     
                     
                        energiatietojen keruusuunnitelman laatiminen ja täytäntöönpano keskeisten energialukujen määrittämiseksi;
                     
                  
                        —
                     
                     
                        energiankulutuksen analyysi, joka sisältää luettelon energiaa kuluttavista järjestelmistä, prosesseista ja laitoksista;
                     
                  
                        —
                     
                     
                        energian käytön tehostamista koskevien toimenpiteiden määrittäminen;
                     
                  
                        —
                     
                     
                        jatkuvat parannustavoitteet ja energiankulutuksen vähentämiseen liittyvät tavoitteet.
                     
                  
               
                  Arviointi ja todentaminen:
               
               Hakijan on annettava tuotantopaikkaa koskeva vaatimustenmukaisuusvakuutus, jota täydennetään energianhallintajärjestelmän kuvauksella.
            
            Hakijan, joka on sertifioitu standardin ISO 50001, EN 16247 tai vastaavan standardin/järjestelmän mukaisesti, katsotaan täyttäneen tämän vaatimuksen.
            
               EMAS-järjestelmään rekisteröidyn hakijan katsotaan täyttäneen tämän vaatimuksen, jos energianhallinnan sisällyttäminen EMAS-järjestelmän soveltamisalaan tuotantolaitoksia varten on dokumentoitu EMAS-järjestelmän ympäristöselontekoon.
            
            
               ISO 14001 ‐standardin mukaisesti sertifioidun hakijan katsotaan täyttäneen tämän arviointiperusteen, jos tuotantopaikan ISO 14001 ‐sertifiointi kattaa riittävästi energianhallintasuunnitelman sisällyttämisen.
            
            
               Energian kulutuksen vähentämiseen liittyvät jatkuvan parantamisen tavoitteet tarkistetaan vuosittain. Vastuullisen henkilöstön jäsenen on tehtävä kirjallinen arviointi. Arviointi on pyynnöstä toimitettava toimivaltaiselle elimelle.
            
            
               Arviointiperuste 7 – Koulutus
            
            Tuotantolaitoksen päivittäisiin toimintoihin osallistuvalle asianomaiselle henkilökunnalle on annettava tarvittavat tiedot sen varmistamiseksi, että ympäristömerkkivaatimukset täytetään ja täytäntöönpanon tasoa parannetaan jatkuvasti.
            
               
                  Arviointi ja todentaminen:
               
               Hakijan on annettava vakuutus tämän arviointiperusteen noudattamisesta ja toimitettava tiedot koulutusohjelmasta ja sen sisällöstä sekä kunkin koulutusta saaneen työntekijän koulutuksesta ja sen ajankohdasta. Hakijan on toimitettava toimivaltaiselle elimelle myös näyte koulutusmateriaalista.
            
            
               Arviointiperuste 8 – Soveltuvuus käyttöön
            
            Tuotteen on sovelluttava käyttöön.
            
               
                  Arviointi ja todentaminen:
               
               Hakijan on annettava vakuutus tämän arviointiperusteen täyttymisestä ja esitettävä vähintään yksi seuraavista asiakirjoista:
            
            
                        —
                     
                     
                        
                           asiakkaiden tietystä tuotteesta antama kirje/asiakirja/lausunnot, joilla varmistetaan, että tuote on täyttänyt sille asetetut vaatimukset ja toimii hyvin aiotussa käyttötarkoituksessa;
                        
                     
                  
                        —
                     
                     
                        
                           yksityiskohtainen kuvaus kuluttajien valitusten käsittelymenettelystä;
                        
                     
                  
                        —
                     
                     
                        
                           asiakirjat, jotka osoittavat laatusertifioinnin standardin ISO 9001 tai vastaavan mukaisesti;
                        
                     
                  
                        —
                     
                     
                        asiakirjat, jotka osoittavat paperin laadun vastaavan standardia EN ISO / IEC 17050-1, jossa esitetään yleiset vaatimukset toimittajien vaatimustenmukaisuusvakuutukselle.
                     
                  
               Arviointiperuste 9 – Tuotteessa olevat tiedot
            
            Paperisissa kantokasseissa on näyttävä seuraavat tiedot:
            ”Kassin voi käyttää uudelleen”.
            Painotuotteessa on näyttävä seuraavat tiedot:
            ”Kerää käytetty paperi kierrätykseen.”
            
               
                  Arviointi ja todentaminen:
               
               Hakijan on annettava vakuutus tämän arviointiperusteen noudattamisesta ja esitettävä sen tueksi kuva tuotteesta, jossa vaaditut tiedot ovat näkyvillä.
            
            
               Arviointiperuste 10 – EU-ympäristömerkin tiedot
            
            Jos käytetään valinnaista tekstikentällä varustettua merkkiä, siinä on esitettävä seuraavat kolme asiaa:
            
                        —
                     
                     
                        vähäiset prosessipäästöt ilmaan ja veteen;
                     
                  
                        —
                     
                     
                        tuote voidaan kierrättää;
                     
                  
                        —
                     
                     
                        käytetyn paperin ympäristövaikutukset ovat vähäiset.
                     
                  Hakijan on noudatettava seuraavia EU-ympäristömerkin logon käytöstä annettuja ohjeita:
            http://ec.europa.eu/environment/ecolabel/documents/logo_guidelines.pdf
            
               
                  Arviointi ja todentaminen:
               
               Hakijan on annettava vakuutus tämän arviointiperusteen noudattamisesta ja esitettävä sen tueksi korkean resoluution kuva tuotteen pakkauksesta, jossa ympäristömerkki, rekisteröinti-/lisenssinumero ja tarvittaessa merkin ohessa esitettävät lauseet ovat selkeästi näkyvillä.
            
            
               (1)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).
            
               (2)  Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010, teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010, s. 17).
            
               (3)  Komission päätös (EU) 2019/70, annettu 11 päivänä tammikuuta 2019, painopapereita koskevien EU-ympäristömerkin myöntämisperusteiden sekä pehmopapereita ja pehmopaperituotteita koskevien EU-ympäristömerkin myöntämisperusteiden vahvistamisesta (tiedoksiannettu numerolla C(2019) 3) (EUVL L 15, 17.1.2019, s. 27).
            
               (4)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).
            
               (5)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).
            
               (6)  Koskee vain käytettyjä paperiin levitettäviä väriainevalmisteita, pintakäsittelyaineita ja pinnoiteaineita.
            
               (7)  Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1).
            
               (8)  Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010, teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010, s. 17).
            
               (9)  Haihtuva orgaaninen kokonaishiili ilmaistuna C:nä (ilmassa)